
Forgás

Forgás
A Sorozat címe a fák ciklusainak körforgására és az évszakok váltakozására reflektál.
A festményeken az évszakokat nem konkrét formában igyekeztem leképezni, hanem magát a hangulatát és a színvilágát szerettem volna visszaadni. Fel szeretném hívni a figyelmet a természet és a fák fontosságára és védelmére. Mert a klímaváltozás, a terjeszkedő nagyvárosok és mezőgazdasági területek miatt az erdők és a fásítások száma egyre jobban csökken. A festésnél az elsődleges inspirációt a személyes környezetem jelentette. A vidéki élet és a gyümölcsfákkal foglalkozás egyfajta szimbiózisát jártam körbe a festés során.
Az alkotást sétával és fotó gyűjtéssel kezdtem, majd vászonra felvázoltam a fák helyét és elkészítettem a lazúros hátteret. Csorgatásos teknikát alkalmaztam és vászon döntésével és forgatásával irányítottam a festék folyását. A képeket többször fejtetőre is fordítottam festés közben, a végleges nézetét pedig csak a száradás után döntöttem el. A sorozat lényege, hogy a természetközelség érzetét és színkavalkádját adja át. Semmiképpen nem szerettem volna a valóságot leképezni inkább a formák minimalizálására és a színek kiemelésére törekedtem.
Kiállítások:
Off Kijev Biennálé Szigetmonostor csoportos kiállítás és performance
Zéró Galéria Bogáti művésztelep csoportos kiállítás
Eötvös 10 A jövő itt van… című csoportos kiállítás
Petőfi Irodalmi Múzeum Minden nő című közös performance Szabó Eszter Ágnessel és szaktársaimmal (Lantos Nóra, Somogyi Roberta, Szabó Zóra)




